CELEX: 62014TN0723
Language: hr
Date: 2014-10-13 00:00:00
Title: Predmet T-723/14: Tužba podnesena 13. listopada 2014. – HX protiv Vijeća

22.12.2014   
            
            
               HR
            
            
               Službeni list Europske unije
            
            
               C 462/28
            
         Tužba podnesena 13. listopada 2014. – HX protiv Vijeća
   (Predmet T-723/14)
   (2014/C 462/41)
   Jezik postupka: bugarski
   
      Stranke
   
   
      Tužitelj: HX (Damask, Sirija) (zastupnik: odvjetnik Stanislav Koev)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               tužbu u cijelosti proglasi dopuštenom i osnovanom kao i da sve u njoj navedene tužbene razloge proglasi osnovanima i prihvati ih;
            
         
               —
            
            
               dopusti postupanje po tužbi u ubrzanom postupku;
            
         
               —
            
            
               poništi Odluku Vijeća 2013/255/ZVSP od 31. svibnja 2013. i Provedbenu odluku 2014/488/ZVSP od 22. srpnja 2014. u dijelu u kojem se tužitelja uvrštava na popis iz Priloga navedenoj Odluci 2013/255/ZVSP o mjerama ograničavanja protiv Sirije;
            
         
               —
            
            
               poništi Uredbu Vijeća (EZ) br. 36/2012 od 18. siječnja 2012. i Provedbenu uredbu Vijeća (EZ) br. 793/2014 od 22. srpnja 2014. u dijelu u kojem se tužitelja uvrštava na popis iz Priloga II. navedenoj Uredbi (EZ) br. 36/2012 o mjerama ograničavanja s obzirom na stanje u Siriji;
            
         
               —
            
            
               Vijeću naloži snošenje svih troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe sedam tužbenih razloga.
   
               1.
            
            
               Ozbiljna povreda prava obrane i prava na pošteno suđenje
               
                           —
                        
                        
                           Tužitelj nije bio obaviješten o pobijanim pravnim aktima i nisu mu predočeni nikakvi ozbiljni dokazi ili indicije koji bi opravdavali njegovo uvrštavanje na popis sankcioniranih osoba, iako je teret dokazivanja na Vijeću;
                        
                     
                           —
                        
                        
                           optužbe protiv tužitelja u pogledu odgovornosti za „nasilnu represiju protiv civilnog stanovništva u Siriji” nejasne su i nepotpune te počivaju na pretpostavkama;
                        
                     
         
               2.
            
            
               Povreda obveze obrazlaganja
               
                           —
                        
                        
                           Pobijani pravni akti sadrže samo tvrdnje koje nisu obrazložene.
                        
                     
         
               3.
            
            
               Povreda prava na djelotvornu sudsku zaštitu
               
                           —
                        
                        
                           Prebacivanje tereta dokazivanja zbog kojeg je tuženik imao mogućnost ispraviti svoje pogrešne i nezakonite pravne akte jest nezakonito.
                        
                     
         
               4.
            
            
               Pogreške u ocjeni Vijeća u odnosu na više činjenica
            
         
               5.
            
            
               Povreda prava vlasništva te načela proporcionalnosti i slobode poduzetništva
               
                           —
                        
                        
                           Na temelju pobijanih pravnih akata tužitelju je nezakonito oduzeta mogućnost mirnog uživanja prava vlasništva.
                        
                     
         
               6.
            
            
               Povreda prava na normalne uvjete života jer donesene mjere povređuju zabranu izricanja nečovječne i ponižavajuće kazne iz članka 4. Povelje Europske unije o temeljnim pravima.
            
         
               7.
            
            
               Ozbiljna povreda prava na zaštitu ugleda utvrđenog u članku 8. i članku 10. stavku 2. Europske konvencije za zaštitu ljudskih prava jer uvrštavanje tužitelja u pobijane pravne akte nezakonito narušava njegov ugled u društvu i kod njegovih partnera.